Document ID: 31995D0047

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Φεβρουαρίου 1995 για την τροποποίηση της απόφασης 94/169/ΕΚ για την κατάρτιση ενός πρώτου καταλόγου βιομηχανικών περιοχών σε παρακμή, τις οποίες αφορά ο στόχος αριθ. 2, όπως καθορίζεται στον κανονισμό (ΕΟΚ) αριθ. 2052/88 του Συμβουλίου (95/47/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας,
τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων (1), όπως τροποποιήθηκε τελευταία από τον κανονισμό (ΕΚ) αριθ. 3193/94 (2), και ιδίως το άρθρο 9 παράγραφος 3,
Εκτιμώντας:
ότι η Επιτροπή, με την απόφασή της 94/169/ΕΚ (3), κατάρτισε ένα πρώτο κατάλογο των βιομηχανικών περιοχών σε παρακμή, τις οποίες αφορά ο στόχος αριθ. 2, όπως ορίζεται από τον κανονισμό (ΕΟΚ) αριθ. 2052/88, ο οποίος καλύπτει την περίοδο 1994-1996 για τα κράτη μέλη της Ευρωπαϊκής Κοινότητας με τη σύνθεσή της πριν από την 1η Ιανουαρίου 1996- ότι πρέπει να διευρυνθεί ο κατάλογος αυτός ώστε να συμπεριλάβει τα νέα κράτη μέλη, από της 1ης Ιανουαρίου 1995-
ότι οι τεχνικές εργασίες για τον καθορισμό των περιοχών που υπάγονται στο στόχο αριθ. 2 στη Σουηδία δεν έχουν ακόμη ολοκληρωθεί- ότι, κατά συνέπεια, η Επιτροπή στο στάδιο αυτό μπορεί να αποφασίσει μόνον τους καταλόγους που αφορούν τον εν λόγω στόχο στην Αυστρία και στη Φινλανδία-
ότι το άρθρο 9 παράγραφος 6 του κανονισμού (ΕΟΚ) αριθ. 2052/88, όπως τροποποιήθηκε, προβλέπει ότι, κατ' εξαίρεση, η Επιτροπή μπορεί να αποδεχθεί εκ μέρους της Αυστρίας, της Φινλανδίας ή της Σουηδίας, προκειμένου ο σχεδιασμός και η υλοποίηση της συνδρομής βάσει του στόχου αριθ. 2 να γίνει για το σύνολο της περιόδου 1995-1999- ότι η Αυστρία και η Σουηδία ζήτησαν την εφαρμογή της διατάξεως αυτής και ότι, κατά συνέπεια, ο κατάλογος για τά εν λόγω δύο νέα κράτη μέλη θα καλύπτει την περίοδο 1995-1999-
ότι έχει ζητηθεί η γνώμη της συμβουλευτικής επιτροπής για την ανάπτυξη και την ανασυγκρότηση των περιφερειών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα της απόφασης 94/169/ΕΚ, προστίθενται τα δύο μέρη που προσαρτώνται στην παρούσα απόφαση.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Φεβρουαρίου 1995.

Labels: 1
15
19